**Opis predmetu zákazky**

**Názov zákazky:**

SOŠ IT - prístavba a nadstavba priestorov strednej odbornej školy informačných technológií v Banskej Bystrici

Predmetom verejného obstarávania sú stavebné práce, jedná sa o komplexnú rekonštrukciu budov vrátane drobných úprav dispozície a debarierizácie objektov.

**Stavba pozostáva z dvoch objektov:**

1. odborného vzdelávania a prípravy pre industry 4.0“, na parcelách KN C č. 2532/4 a KN C č. 2532/1, k.ú. Banská Bystrica.;
2. „Stredná odborná škola informačných technológií centrum celoživotného a odborného vzdelávania a prípravy pre industry 4.0“, stavebný objekt „Spevnená plocha“, umiestneného na pozemku parc. č. C KN 2532/1 v k.ú. Banská Bystrica.

Na parcele č. 2532/4 sa nachádza jednopodlažný objekt, v ktorom sú situované učebne Strednej odbornej školy informačných technológií. Objekt sa nachádza v areáli školy na terénnom zlome pod internátmi. Terénny výškový rozdiel je preklenutý oporným múrom na severnej strane. Objekt je pripojený na areálové inžinierske siete. Objekt prešiel adaptáciou a obnovou, pri ktorej sa zmenil účel využitia z pôvodných garáží a technického zázemia k nim na priestor, kde sú situované dve učebne a kabinet. Objekt bol zároveň z exteriéru zateplený kontaktným zatepľovacím systémom. K dispozícii je aj pôvodná výkresová dokumentácia avšak počas obhliadky a zameraní objektu je zrejmé, že dokumentácia nebola dodržaná v plnom rozsahu. Napriek nesúladu, je pôvodná dokumentácia využívaná ako zdroj informácií, hlavne o častiach objektu, ktoré nie je možné overiť, ako napr. hĺbka zakladania. Preto je potrebné počas prípravných prác vyhotoviť sondy na preskúmanie skrytých časí a následne prehodnotiť navrhované riešenia. Materiálovo sa jedná o tradičnú murovanú stavbu z dierovanej tehly, ktorá je dopĺňaná o železobetónové vence a stĺpiky. Základy sú tvorené monolitickými základovými pásmi rôznej hĺbky. Omietky sú z interiérovej strany aplikované len v miestnostiach, ktoré sú aktuálne využívané pre učebne v častiach, ktoré sú využívané ako sklad a garáž, z interiérovej strany omietky aplikované nie sú a je priznané priamo murivo a železobetónové prvky. Z exteriérovej strany je objekt opatrený kontaktným zatepľovacím systémom z polystyrénu, na ktorom je aplikovaná tenkovrstevná omietka. Podlahy sú v častiach nevyužívaných školou pre výuku betónové, ostatné sú s povrchom z PVC a dlažby. Podľa pôvodnej PD je predpoklad, že sa v podlahách nachádza hydroizolácia a tepelná izolácia. Strecha je plochá, pochôdzna z dlažby s povrchom s vymývaným kameňom. Strecha je tvorená tromi výškovými úrovňami, je prístupná exteriérovým schodiskom. Obvod strechy tvorí atika rôznej výšky a zábradlie. Odvodnená je strešnými vpusťami. Nosnú konštrukciu strechy tvoria prefabrikované železobetónové nosníky v tvare „U“ a v tvare dvojitého “T“. Pôdorys objektu je zložený z troch postupne ustupujúcich častí. Pri vstupe do objektu sa nachádza exteriérové schodisko na strechu. Vstupom do objektu je prístup do chodby, ktorá je priechodzia a nachádza sa v nej vstup do kabinetu – pôvodne denná miestnosť, učebne – pôvodne dielňa, wc a ďalšej učebne – pôvodne garáž pre malé nákladné autá. Z exteriéru je cez tri garážové brány vstup do garáží – pôvodne garáž pre veľké osobné autá. A cez prestrešenú časť predgarážového priestoru je prístup cez garážovú bránu do skladu – pôvodne garáž pre autobus. Vykurovanie objektu ako aj prívod teplej vody je zabezpečený z kotolne mimo objektu. Pred vstupom do objektu sa nachádza podzemný hydrant.

Bližšie informácie viď projektovú dokumentáciu a výkaz výmer